text: [{"text_idx": "#000006", "text": "Hakim Nantha Balan yang menyampaikan keputusan sebulat suara mahkamah, berkata catatan Facebook itu yang dibaca secara pantas atau pandangan sekali imbas oleh pembaca, telah memfitnah Lim dengan mencadangkan, menuduh atau menyatakan bahawa Lim antitudung, yang dalam konteks Malaysia berunsur fitnah terhadap Lim."}, {"text_idx": "#000007", "text": "\u201cKami bersetuju dengan Pesuruhjaya Kehakiman bahawa perkataan dalam kapsyen \u2018doa moga ini tidak betul\u2019 dan \u2018kalau ianya benar\u2019 (dalam hantaran Facebook) tidak bertindak sebagai penawar dan tidak menghapuskan sengatan itu yang mencadangkan secara jelas atau secara tersirat plaintif (Lim) adalah seorang yang menggalakkan aktiviti diskriminasi dan mengabaikan sensitiviti umat Islam Malaysia, khususnya di Pulau Pinang."}, {"text_idx": "#000008", "text": "Beliau juga berkata terdapat 61 komen pembaca di hantaran Facebook itu malah ada juga yang memberi amaran kepada Razman bahawa beliau berisiko dikenakan saman fitnah."}, {"text_idx": "#000009", "text": "Hakim Nantha Balan berkata mahkamah juga mendapati tiada merit berhubung hujahan peguam Norazli Nordin yang mewakili Razman bahawa penerbitan hantaran itu tidak dibuktikan kerana tiada bukti bebas bahawa mana-mana pihak ketiga mempunyai akses kepada akaun Facebook itu."}, {"text_idx": "#000010", "text": "Beliau berkata setelah mempertimbangkan perkara itu dengan teliti dan mengambil kira penghujahan bertulis yang komprehensif serta penjelasan lisan, mahkamah mendapati tiada kesilapan yang boleh dirayu untuk mewajarkan sebarang campur tangan perayu dalam kes itu."}, {"text_idx": "#000011", "text": "Lim menyaman Razman berhubung satu hantaran dalam Facebook (Razman) pada 18 Nov 2017 yang mendakwa Lim menyokong penuh larangan pengambilan pekerja hotel memakai tudung, dengan ia turut disokong oleh kerajaan Pulau Pinang."}, {"text_idx": "#000012", "text": "Dalam pernyataan tuntutannya, Lim berkata perkataan yang digunakan dalam hantaran Razman adalah daripada sumber yang tidak sahih dan bertujuan mencemarkan nama dan reputasinya serta menggambarkan beliau sebagai seorang pemimpin yang tidak menghormati Islam dan budaya Melayu."}, {"text_idx": "#000014", "text": "Hakim Amarjeet Singh juga memerintahkan Razman membuat permohonan maaf secara terbuka di laman Facebook beliau dan ditag di Facebook Lim dengan hantaran permohonan maaf itu."}, {"text_idx": "#000017", "text": "PAS teliti alasan hakim sebelum rayu keputusan batal kemenangan di Kemaman"}, {"text_idx": "#000019", "text": "Kenapa jual saham syarikat LTAT kepada swasta, soal wakil pembangkang"}, {"text_idx": "#000020", "text": "Wanita rugi lebih 31,000 tertipu e-mel saman trafik PDRM"}, {"text_idx": "#000023", "text": "\u2018Peta standard\u2019 baharu, Malaysia hantar nota bantahan kepada China"}, {"text_idx": "#000025", "text": "Anwar ucap terimakasih kepada semua pengundi"}, {"text_idx": "#000026", "text": "Amirudin tuntut Sanusi minta maaf, bayar ganti rugi RM10 juta"}]